F’Marzu li għadda, t-turiżmu f’Għawdex żdied b’erbgħa fil-mija  fuq l-istess xahar is-sena ta’ qabel. Komplessivament, bejn Jannar u Marzu ta’ din is-sena kien hemm żieda ta’ 1,423 turist f’lukandi u guesthouses – żieda ta’ 10.7 fil-mija fuq l-ewwel kwart tas-sena l-oħra. Stqarrija tal-Gozo Tourism Association tgħid li minħabba li t-turisti qattgħu btala iqsar, il-bednights naqsu bi 2.8 fil-mija għal 17,815 f’Marzu. Madankollu, fl-ewwel tliet xhur telgħu b’10 fil-mija għal 39,116. Dawn il-figuri ma jinkludux turisti li qagħdu f’appartament u farmhouses. Il-Maltin li qagħdu f’lukandi u guesthouses fl-ewwel tliet xhur tas-sena żiedu bi 8.1 fil-mija. L-Assoċjazzjoni qalet li dawn il-fiġuri jawguraw tajjeb għall-prospetti tas-settur turistiku f’Għawdex.